Erika Rumsfeld
Erika Rumsfeld (* 8. März 1919 in Bremen; † 30. Juli 1998 ok dor) weer en düütsche Schauspelerin, de vör allen för ehr plattdüütsche Rullen bi dat Waldau-Theater in Bremen bekannt weer. Se weer aver ok in’t Feernsehn un in Höörspelen to sehn un to hören.

Rumsfeld is 1919 as Dochter von en Schlosser in Bremen boren un in Walle an’n Steffensweg un an de Deesdorper Strate opwussen. Se weer op de Evermannschool an de Helgolanner Strate un hett na de School bi de Bank anfungen. Egentlich wull se dor al lever Ballett un Gesang lehren, aver von wegen dat Geld is dor nix von worrn. In’n Hauptberoop hett se denn över 40 Johr lang bi de Bremer Bank arbeidt. An’n 31. März 1979 hett se bi de Bremer Bank ehren Afscheed nahmen. Liekers weer de Schauspeleree de gröttste Kunstante in ehr Leven. Al 1933 hett se bi de „Volkskunstspielgemeinschaft“ in Walle op de Bühn stahn. Later is ut düsse Speelgemeenschop dat Waldau-Theater worrn. Bi dat Waldau-Theater hett se vele Johrteihnten lang speelt.

1979 hett se för ehr Wark den Richard-Ohnsorg-Pries wunnen un 1987 den sülvern Roland von de Volksbühn Bremen.

Rumsfeld is 1998 doodbleven un liggt op’n Karkhoff Walle begraven. Ofschoonst se as as plattdüütsche Volksschauspelerin bekannt weer, hett de Dochter von en Fro ut Sachsen privaat ehr Leven lang Hoochdüütsch snackt.

Filmografie (Utwahl)

Höörspelen 

 Lock in’n Tuun. 1951
 Wenn de Hahn kreiht. 1951 (as Trina Witt)
 Knops gegen Knips. 1952
 Dat Speel von den rieken Mann. 1952
 De Pott is twei. 1953
 Tein Jahr un dree Daag. 1954 (as Greet)
 Von dem Fischer und seiner Frau. Ein altes Märchen im neuen Gewande. 1955
 De Vergant-Schoster. 1955
 Konzert in Dippelshagen. 1955
 Den Diek sluten! 1956
 Moder Maree. 1956
 Foffteinhunnert Mark! 1957
 Bürgermeisterwahl. Der kleine Wahlkampf. 1957
 De Plättmaschin. 1960
 Hans Brüggemann. 1961
 Droom an’n Hilligabend. 1964
 De Düwel mit dree gollen Haar. 1964
 De Fischer un sien Fro. 1965
 In Luuv un Lee de Leev. 1965
 Wenn de Hahn kräht. 1969 (as Gesine)
 De sülvern Mööw. 1977
 Die Gedenktafel. 1988
 Vertell wat vun fröher. 1989

Footnoten 

Fru
Schauspeler
Plattdüütsch
Börger von Düütschland
Boren 1919
Storven 1998